Det kan i den grad anbefales at bo hos Asia. Selve lejligheden er hyggelig, herskabelig og meget funktionel, og så er området virkelig charmerende med de brostensbelagte gader og kirsebærtræerne, der stod i fuldt flor, da vi var der.
Vi havde vores tre små børn med, og det fungerede glimrende i lejligheden, og vi nød kvarterets mange gode, børnevenlige cafeer og det væld af legepladser, der også er der.
Kontakten med Asia fungerede også perfekt. Hun svarede hurtigt og var yderst hjælpsom. Fx sørgede hun for en parkeringslicens til vores bil og havde lavet en lang liste med gode tips til kvarteret.